b'\n_START_ARTICLE_\nTwo Is Better Than One\n_START_SECTION_\nSprejem\n_START_PARAGRAPH_\nSingl je iz\xc5\xa1el tudi na radijskih postajah v Zdru\xc5\xbeenih dr\xc5\xbeavah Amerike in sicer 19. oktobra leta 2009. Pesem\xc2\xa0\xc2\xbbTwo Is Better Than One\xc2\xab\xc2\xa0je pristala na dvaindevetdesetem mestu lestvice Billboard Hot 100. Teden po uvrstitvi se pesem ni uvrstila na lestvico, vendar je nato ponovno pristala na devetinsedemdesetem, v naslednjem tednu pa \xc5\xa1e na \xc5\xa1tiriin\xc5\xa1estdesetem mestu lestvice. Od takrat je pesem postala tudi prvi singl banda Boys Like Girls, ki je na tej lestvici pristal med prvimi \xc5\xa1tiridesetimi pesmimi in enaindvajseti singl Taylor Swift, ki se je na tej lestvici uvrstil med prvih \xc5\xa1tirideset pesmi. Je tudi najve\xc4\x8dja uspe\xc5\xa1nica skupine do danes.\n_START_SECTION_\nVideospot\n_START_PARAGRAPH_\nPosneli so tudi videospot za pesem. Taylor Swift se v videospotu sicer ne pojavi, vendar se \xc5\xa1e vedno sli\xc5\xa1i njene vokale. Videospot je re\xc5\xbeiral Meiert Avis. V njem se pojavita Erik Huffman iz oddaje Survivor: Kitajska in Mika Combs iz oddaje The Amazing Race 15. Videospot prika\xc5\xbee razmerje med parom (zaigrala sta ju Erik Huffman in Mika Combs). Prikazane so bile tudi scene, kjer na hodniku nastopa glasbena skupina, za\xc4\x8dnejo pa se z Johnsonom, kako sam igra kitaro, dokler ne vstopijo tudi ostali \xc4\x8dlani skupine.'